Í tilefni af Alþjóðlegum degi arkitektúrs mánudaginn 7. október ætla félagsmenn í Arkitektafélagi Íslands að bjóða upp á göngur fyrir unga sem aldna um arkitektúr . Alþjóðlegur dagur arkitektúrs er haldinn alþjóðlega fyrsta mánudag í október ár hvert . Markmiðið með þessum degi er að vekja athygli almennings á hinu byggða umhverfi . Allar göngurnar hefjast á sama tíma kl. 17:30 . Göngurnar sem farnar verða í ár eru : Efstaleitið Helgi Mar Hallgrímsson arkitekt og Ingvi Þorbjörnsson byggingarfræðingur hjá Arkþing / Nordic sem hönnuðu Efstaleitið að stórum hluta leiða göngu um hverfið . Gangan hefst í sýningarrými Skugga , Efstaleiti 27 , þaðan verður gengið um svæðið og endað á að fara inn í eina íbúð . Guðmundur Gunnarsson arkitekt hjá Urban arkitektum og Guðrún Fanney Sigurðardóttir arkitekt leiða göngu um nýbyggingu að Hverfisgötu 40 - 44 sem þau hönnuðu . Hverfisgata 40 - 44 er hluti af Brynjureitnum svokölluðum , reit milli Laugavegs og Hverfisgötu . Gangan hefst fyrir framan Hverfisgötu 40 . Orri Árnason arkitekt hjá Zeppelin arkitektum mun leiða göngu um veitingahús sem verið er að reisa um þessar mundir í Arnarnesvogi í Garðabæ og stefnt er að opni í nóvember næstkomandi . Húsið er byggt úr krosslímdum timbureiningum og er um 750 fermetrar að stærð . Gangan hefst framan við húsið , klukka 17:30 og verður það sýnt að utan og innan . Helgugata og Skúlagata – Borgarfjörður Sigursteinn Sigurðsson , arkitekt , leiðir göngu um Helgugötu og Skúlagötu . Á leiðinni verða verk eftir nafntoguðu arkitektana Halldór H. Jónsson , Sigvalda Thordarson og Guðjón Samúelsson skoðuð . Gangan hefst við Helgugötu 13 .